Dr Roland Algernon Penrose CBE (* 14. Oktober 1900 z St. John’s Wood, London; † 23. April 1984 z Farley Farm House, Chiddingly, East Sussex) isch en änglische Künstler, Kunsthistoriker und Autor gsi. Er isch au e bekannte Galerist, Kunstsammler und Kurator gsi. Si ersti Frau, d Dichdere Valentine Boué het en mit em André Breton und em Paul Éluard bekannt gmacht. Zrugg in Groossbritannie isch er äine vo de Gründer vo dr surrealistische Bewegig worde und het mit em David Gascoyne und em Herbert Read die International Surrealist Exhibition in de New Burlington Galleries London organisiert, wo vom 11. Juni bis zum 4. Juli 1936 gloffe isch. Dr Penrose isch e Gründermitgliid vom Institute of Contemporary Arts (ICA) z London.